KTB ได้ประโยชน์ดอกเบี้ยขาขึ้น-รอบันทึกกำไรพิเศษขายที่ดินแนะซื้อเป้า 23.20 บ.
KTB ได้ประโยชน์ดอกเบี้ยขาขึ้น-รอบันทึกกำไรพิเศษขายที่ดินแนะซื้อเป้า 23.20 บ.
3 ม.ค. 2562

บล.ไอร่า ระบุในบทวิเคราะห์วันนี้(3ม.ค.) ว่า ธนาคารกรุงไทย จำกัด (มหาชน) หรือ KTB จากผลของการขายทอดตลาดที่ดินของ AQ เมื่อวันที่ 17 ต.ค.ที่ผ่านมา มีผู้ชนะการประมูล คือ บริษัท ทีอาร์เอ แลนด์ ดีเวลลอปเม้นต์ จำกัด ซึ่งเป็นบริษัทร่วมทุนระหว่าง TICON(50%), ROJNA(25%) และนิคมอุตสาหกรรมเอเชีย(25%) ด้วยราคา 8,914 ล้านบาท ทำให้ KTB สามารถรับรู้กำไรพิเศษ มูลค่าประมาณ 8,300 ล้านบาท คาดบันทึกช่วงไตรมาส1/62
อย่างไรก็ตามคาดว่ากำไรบางส่วนจะถูกนำไปตั้งสำรองพิเศษ เนื่องจากปัจจุบัน Coverage Ratio ของ KTB ที่ 122% ถือว่าต่ำสุดในกลุ่มธนาคารขนาดใหญ่ (140% – 180%) ทำให้คาดว่า KTB จะนำกำไรพิเศษดังกล่าวบางส่วนไปตั้งสำรองพิเศษ เพื่อรองรับกับ IFRS9 ที่จะบังคับใช้ปี’63
KTB จะได้รับประโยชน์จากดอกเบี้ยขาขึ้น โดยปัจจุบัน KTB มีสินเชื่อที่มีดอกเบี้ยลอยตัวถึง 88% ของสินเชื่อรวม คาดกำไรปี ’62 เพิ่มขึ้น 23%, Dividend Yield = 2.3%ประเมินราคาเป้าหมายปี’62 ที่ 23.20 บาท